b'\n_START_ARTICLE_\nCasa de Estridsen\n_START_PARAGRAPH_\nCasa de Estridsen, numita \xc8\x99i Dinastia Estrith, a fost Casa care a oferit regi pentru Danemarca din 1047 p\xc3\xa2n\xc4\x83 \xc3\xaen 1412. Dinastia a fost numit\xc4\x83 dup\xc4\x83 str\xc4\x83mo\xc8\x99ul lor, Estrid Svendsdatter._NEWLINE_Numele dinastiei Estridsen aminte\xc8\x99te de achizi\xc8\x9bionarea coroanei daneze prin c\xc4\x83s\xc4\x83toria Contelui Ulf cu Estrid Svendsdatter a Casei de Kn\xc3\xbdtlinga, fiica lui Svend I al Danemarcei \xc8\x99i sora lui Knut cel Mare. Genealogii de mai t\xc3\xa2rziu au urm\xc4\x83rit familia de la liderul Styrbj\xc3\xb6rn, un descendent al familiei regale suedeze, care la r\xc3\xa2ndul lor se coborau de la legendarul rege Sigurd Hring, considerat ca fiind mitic de c\xc4\x83tre cei mai mul\xc8\x9bi istorici moderni.\n_START_SECTION_\nSvend al II-lea al Danemarcei\n_START_PARAGRAPH_\nSvend s-a n\xc4\x83scut \xc3\xaen Anglia, ca fiu al norvegianului Ulf Jarl \xc8\x99i a so\xc8\x9biei sale, Estrid Svendsdatter, fiica regelui Svend I al Danemarcei \xc8\x99i sora regelui Knut cel Mare. Svend a crescut ca un lider militar \xc8\x99i a servit pentru o vreme sub regele Anund Iacob al Suediei. El a jefuit zona Elbe-Weser \xc3\xaen 1040, dar a fost prins de Arhiepiscopul de Hamburg-Bremen \xc8\x99i eliberat la scurt timp dup\xc4\x83 aceea._NEWLINE_Svend a fost f\xc4\x83cut Conte sub regele danez Hardeknud \xc8\x99i a condus o campanie persoanal\xc4\x83 \xc3\xaempotriva Norvegiei, dar a fost \xc3\xaenvins de c\xc4\x83tre Magnus I al Norvegiei. C\xc3\xa2nd Hardeknud a murit \xc3\xaen 1042, Magnus a revendicat tronul danez \xc8\x99i l-a f\xc4\x83cut pe Sverd, contele s\xc4\x83u la Jutland. Sverd a luptat pentru Magnus \xc3\xaen b\xc4\x83t\xc4\x83lia de la Lyrskov Heath \xc3\xaen 1043. Svend a c\xc3\xa2\xc8\x99tigat o reputa\xc8\x9bie mare la Lyrskov Heath \xc8\x99i nobilii danezi l-au \xc3\xaencoronat rege la Viborg, \xc3\xaen Jutland. El a fost \xc3\xaenvins de c\xc4\x83tre Magnus \xc3\xaen mai multe randuri \xc8\x99i a fost nevoit s\xc4\x83 fug\xc4\x83 \xc3\xaen Suedia. \xc3\x8en cele din urm\xc4\x83 a reu\xc8\x99it s\xc4\x83 se \xc3\xaentoarc\xc4\x83 \xc8\x99i s-a stabilit \xc3\xaen Scania._NEWLINE_R\xc4\x83zboiul dintre Magnus \xc8\x99i Svend a durat p\xc3\xa2n\xc4\x83 \xc3\xaen 1045, c\xc3\xa2nd unchiul lui Magnus, Harald Hardrada s-a \xc3\xaentors \xc3\xaen Norvegia din exil. Harals \xc8\x99i Svend \xc8\x99i-au unit for\xc8\x9bele \xc8\x99i Magnus a decis s\xc4\x83 \xc3\xaempart\xc4\x83 tronul Norvegiei cu Harald. \xc3\x8en 1047, Magnus a murit dup\xc4\x83 ce a declarat pe patul de moarte c\xc4\x83 \xc3\xaemp\xc4\x83r\xc4\x83\xc8\x9bia lui va fi \xc3\xaemp\xc4\x83r\xc8\x9bit\xc4\x83 astfel: Harald prelua Norvegia \xc3\xaen timp ce Svend devenea regele Danemarcei. _NEWLINE_Conexiunea lui Svend cu linia danez\xc4\x83 de succesiune a fost prin mama sa, Estrid Svendsdatter, lu\xc3\xa2ndu-\xc8\x99i numele Estridsson dup\xc4\x83 ea, subliniind leg\xc4\x83tura lui cu regalitatea danez\xc4\x83. De asemenea, el \xc8\x99i-a b\xc4\x83tut propriile monede._NEWLINE_Svend a c\xc4\x83utat s\xc4\x83-\xc8\x99i consolideze puterea prin intermediul leg\xc4\x83turilor cu biserica, precum \xc8\x99i cu puterile str\xc4\x83ine \xc8\x99i a c\xc4\x83utat \xc3\xaen mod activ prietenia papilor. El a vrut ca fiul s\xc4\x83u cel mare, Knut al IV-lea al Danemarcei s\xc4\x83 fie \xc3\xaencoronat de c\xc4\x83tre Pap\xc4\x83, \xc3\xaens\xc4\x83 a murit \xc3\xaen drum spre Roma. El a fost aliat cu Henric al III-lea, \xc3\x8emp\xc4\x83ratul Roman, \xc3\xaempotriva lui Baldwin de Flandra, \xc3\xaen 1049 \xc8\x99i Svend l-a asistat pe cumnatul s\xc4\x83u \xc3\xaen R\xc4\x83zboiul Civil din Liutizi, din 1057.\n_START_SECTION_\nHarald al III-lea al Danemarcei\n_START_PARAGRAPH_\nDup\xc4\x83 moartea tat\xc4\x83lui s\xc4\x83u, Harald a fost ales rege \xc3\xaen concuren\xc8\x9b\xc4\x83 cu fratele s\xc4\x83u mai mic, Knut, la Adunarea de la Is\xc3\xb8re, aproape de Odsherred. \xc3\x8en scopul de a fi ales, el a depus jur\xc4\x83mintele numite legile lui Harald, declar\xc3\xa2nd voin\xc8\x9ba sa de a men\xc8\x9bine statul existent de drept. \xc3\x8en timpul domniei sale, Harald a \xc3\xaent\xc3\xa2lnit o opozi\xc8\x9bie a fra\xc8\x9bilor s\xc4\x83i, probabil fiind inclus \xc8\x99i Knut, care a apelat la sprijinul lui Olaf al III-lea al Norvegiei. Papa Grigore al VII-lea l-a avertizat pe Olaf s\xc4\x83 nu intervin\xc4\x83 \xc8\x99i pe Harald s\xc4\x83 \xc3\xaempart\xc4\x83 puterea cu fra\xc8\x9bii s\xc4\x83i._NEWLINE_Harald a fost dependent de marii nobili din Danemarca pentru alegerea sa \xc8\x99i a f\xc4\x83cut prea pu\xc8\x9bine pentru a li se opune. Ca urmare, el a luptat \xc3\xaen r\xc4\x83zboaie majore \xc8\x99i a \xc3\xaentrebuin\xc8\x9bat prea pu\xc8\x9bine lucruri care st\xc4\x83teau la baza competen\xc8\x9bei sale. El este cel mai bine cunoscut pentru \xc3\xaembun\xc4\x83t\xc4\x83\xc8\x9birea \xc8\x99i standardizarea monedei daneze \xc8\x99i a stabilit monedele la Ribe, Viborg, Lund, \xc8\x99i Schleswig. El a instituit utilizarea public\xc4\x83 a p\xc4\x83durilor roiale. Harald a \xc3\xaencercat s\xc4\x83 schimbe obiceiurile legale daneze. Harald a depl\xc3\xa2ns vechile obiceiuri de \xc3\xaencercare \xc3\xaen lupt\xc4\x83 \xc8\x99i a introdus un sistem folosit de englezi pentru a apela la oamenii onorabili s\xc4\x83 depun\xc4\x83 jur\xc4\x83minte \xc3\xaen numele p\xc4\x83r\xc8\x9bilor \xc3\xaen procese.\n_START_SECTION_\nKnut al IV-lea al Danemarcei\n_START_PARAGRAPH_\nKnut s-a dovedit a fi un rege foarte ambi\xc8\x9bios \xc8\x99i devotat. El a sprijinit autoritatea bisericii \xc8\x99i a cerut observare auster\xc4\x83 a s\xc4\x83rb\xc4\x83torilor biserice\xc8\x99ti. A oferit daruri m\xc4\x83re\xc8\x9be bisericilor din Dalby, Odense, Roskilde, \xc8\x99i Viborg, \xc8\x99i mai ales la Lund.  M\xc4\x83rirea sa cu ajutorul bisericii a servit pentru a crea un aliat puternic, care la r\xc3\xa2ndul s\xc4\x83u a sprijinit pozi\xc8\x9bia puterii lui Knut. _NEWLINE_Ambi\xc8\x9biile lui Knut nu erau numai interne. Ca nepot al lui Knut cel Mare, care a condus Anglia, Danemarca \xc8\x99i Norvegia p\xc3\xa2n\xc4\x83 \xc3\xaen 1035, Knut a considerat c\xc4\x83 tronul Angliei i se cuvine. Prin urmare, el considera c\xc4\x83 William I al Angliei este un uzurpador. \xc3\x8en 1085, cu sprijinul socrului s\xc4\x83u, Contele Robert \xc8\x99i a lui Olaf al III-lea al Norvegiei, Knut a planificat o invazie \xc3\xaen Anglia \xc8\x99i \xc8\x99i-a chemat flota la Limfjord. Flota nu a pornit niciodat\xc4\x83, \xc3\xaen timp ce Knut era preocupat \xc3\xaen Schleswig datorit\xc4\x83 amenin\xc8\x9b\xc4\x83rilor poten\xc8\x9biale din partea lui Henric al IV-lea, \xc3\x8emp\xc4\x83ratul Roman, cu care Danemarca \xc8\x99i Flandra erau \xc3\xaen condi\xc8\x9bii neprietenoase. Knut se temea de invazia lui Henric al c\xc4\x83rui du\xc8\x99man, Rudof de Rheinfelden, se refugiase \xc3\xaen Danemarca._NEWLINE_R\xc4\x83zboinicii flotei, \xc3\xaen mare parte alc\xc4\x83tui\xc8\x9bi din \xc8\x9b\xc4\x83rani care aveau nevoie s\xc4\x83 fie acas\xc4\x83 pentru sezonul de recoltare, au obosit s\xc4\x83 mai a\xc8\x99tepte \xc8\x99i l-au ales pe fratele lui Knut, Olaf pentru a le sus\xc8\x9bine cazul. Acest lucru a ridicat suspiciunea lui Knut, arest\xc3\xa2ndu-l pe Olaf \xc8\x99i trimi\xc8\x9b\xc3\xa2ndu-l \xc3\xaen Flandra. Revolta a fost \xc3\xaen cele din urm\xc4\x83 dispersat\xc4\x83 \xc8\x99i \xc8\x9b\xc4\x83ranii s-au \xc3\xaentors la recoltele lor, \xc3\xaens\xc4\x83 Knut inten\xc8\x9biona s\xc4\x83 o reia dup\xc4\x83 un an.\n_START_SECTION_\nOlaf I al Danemarcei\n_START_PARAGRAPH_\nDomnia lui Olaf a fost afectat\xc4\x83 de mul\xc8\x9bi ani consecutivi de e\xc8\x99ecuri de cultivare \xc8\x99i foamete. Potrivit lui Arild Hvitfeldt, \xc3\xaen acei ani, prim\xc4\x83vara a fost at\xc3\xa2t de uscat\xc4\x83 \xc3\xaenc\xc3\xa2t c\xc3\xa2mpurile ar\xc4\x83tau ca \xc8\x99i cum ar fi fost arse, iar \xc3\xaen toamn\xc4\x83, cerul s-a deschis \xc8\x99i ploaia a c\xc4\x83zut at\xc3\xa2t de des \xc3\xaenc\xc3\xa2t oamenii pluteau pe buc\xc4\x83\xc8\x9bi de lemn pentru a t\xc4\x83ia cerealele care crescuser\xc4\x83 deasupra apei. Foametea oamenilor a crescut at\xc3\xa2t de mult \xc3\xaenc\xc3\xa2t au s\xc4\x83pat p\xc4\x83m\xc3\xa2ntul \xc3\xaen c\xc4\x83utarea r\xc4\x83d\xc4\x83cinilor. Cei boga\xc8\x9bi au devenit mai slabi \xc8\x99i cei s\xc4\x83raci au murit de foame. Boala \xc8\x99i foametea i-au vizat pe to\xc8\x9bi. \xc3\x8en primele \xc3\xaencerc\xc4\x83ri timpurii de a ob\xc8\x9bine canonizarea lui Knut, lui Olaf i s-a dat porecla de \xc3\x8enfometatul, \xc3\xaen scopul de a m\xc4\x83ri splendoarea lui Knut. La acel momentul s-a confirmat c\xc4\x83 foametea a fost adus\xc4\x83 de Dumnezeu ca pedeaps\xc4\x83 divin\xc4\x83 pentru sacrilegiul lui Knut. Cronicarul Saxo Grammaticus a descris foamea ca un fenomen strict danez, de\xc8\x99i aceasta a fost descris\xc4\x83 mai t\xc3\xa2rziu ca fiind o problem\xc4\x83 general\xc4\x83 a Europei \xc3\xaen acei ani.\n_START_SECTION_\nEric I al Danemarcei\n_START_PARAGRAPH_\n\xc3\x8en timpul domniei sale, fratele s\xc4\x83u vitreg, Knut al IV-lea al Danemarcei a fost un sus\xc8\x9bin\xc4\x83tor zelos al regelui, dar a fost cru\xc8\x9bat \xc3\xaen timpul revoltei \xc3\xaempotriva sa. Eric a r\xc4\x83mas la ferma roial\xc4\x83 \xc3\xaen loc s\xc4\x83-l \xc3\xaenso\xc8\x9beasc\xc4\x83 pe Knut la St. Albans \xc3\xaen Idense, unde Knut a fost ucis. C\xc3\xa2nd a aflat vestea, el a plecat de la ferm\xc4\x83 \xc8\x99i a fugit \xc3\xaen Scania, fratele s\xc4\x83u Olaf fiind ales rege. Dup\xc4\x83 scurta domnie a lui Olaf, Eric a fost ales rege \xc3\xaen mai multe adun\xc4\x83ri \xc3\xaen 1095. Acesta era dorit de oameni \xc8\x99i foametea care afectase \xc8\x9bara \xc3\xaen timpul domniei lui Olaf \xc3\xaei \xc3\xaenecase. Pentru mul\xc8\x9bi p\xc4\x83rea c\xc4\x83 Eric este un semn de la Dumnezeu \xc8\x99i c\xc4\x83 se potrivea ca rege al Danemarcei._NEWLINE_Cronicile medievale, cum ar fi Saxo Grammaticus, l-au portetizat pe Eric ca fiind legat de oamenii de r\xc3\xa2nd. El era un bun vobitor iar oamenii ie\xc8\x99eau dornici s\xc4\x83-l aud\xc4\x83. Dup\xc4\x83 ce s-a \xc3\xaencheiat o adunare, el a mers printre oamenii care \xc3\xael felicitau. A avut o repua\xc8\x9bie de om puternic care se f\xc4\x83cea u\xc8\x99or pl\xc4\x83cut \xc8\x99i care ducea o via\xc8\x9b\xc4\x83 privat\xc4\x83 destul de risipit\xc4\x83. De\xc8\x99i era un sus\xc8\x9bin\xc4\x83tor a puterii regale puternic centralizate, el pare s\xc4\x83 se fi comportat ca un diplomat pentru a evita orice conflict cu manga\xc8\x9bii. Avea reputa\xc8\x9bie de a fi un om nemilos cu ho\xc8\x9bii \xc8\x99i pira\xc8\x9bii.\n_START_SECTION_\nNiels al Danemarcei\n_START_PARAGRAPH_\n\xc3\x8en marea majoritate a domniei regelui Niels, \xc8\x9bara a avut parte de o pace intern\xc4\x83. Contemporanul Chronicon Roskildense \xc3\xael descrie ca fiind un om slab \xc8\x99i nu un conduc\xc4\x83tor competent. El a purtat mai multe reforme \xc3\xaen suita sa personal\xc4\x83, separ\xc3\xa2nd-o \xc3\xaentr-o ramur\xc4\x83 administrativ\xc4\x83 \xc8\x99i militar\xc4\x83, fiind responsabili pentru colectarea impozitelor. A ridicat membrii familiei la rangul de con\xc8\x9bi, inclusiv pe nepotul s\xc4\x83u Eric \xc8\x99i pe Knut Lavard, fiul lui Eric I al Danemarcei. Regele Neils a sprijinit canonizarea fratelui s\xc4\x83u Knut al IV-lea prin oferirea cadourilor clericilor din Odense, c\xc4\x83ut\xc3\xa2nd s\xc4\x83 m\xc4\x83reasc\xc4\x83 puterea \xc8\x99i influen\xc8\x9ba monarhiei prin ajutorul bisericii. Cu toate acestea, este foarte probabil s\xc4\x83 nu fi c\xc3\xa2\xc8\x99tigat suportul pe deplin al magna\xc8\x9bilor. De asemenea, el a militat \xc3\xaempotriva slavilor de vest, \xc3\xaen alian\xc8\x9b\xc4\x83 cu Polonia. \xc3\x8en 1125, fiul lui Niels, Magnus a fost numit rege al Suediei._NEWLINE_Eric a f\xc4\x83cut pu\xc8\x9bine progrese \xc3\xaen Danemarca \xc8\x99i a participat la b\xc4\x83t\xc4\x83lia de la Scania din 1134. Regele Niels \xc8\x99i Magnus au ajuns la Fotevik Bay \xc3\xaen Scania, \xc3\xaen iunie 1134, c\xc4\x83ut\xc3\xa2nd s\xc4\x83-l \xc3\xaenfrunte decisiv pe Eric. \xc3\x8en b\xc4\x83t\xc4\x83lia de la Fotevik din 4 iunie 1134, regele Niels \xc8\x99i Magnus au fost lua\xc8\x9bi prin surprindere de un contingent de solda\xc8\x9bi c\xc4\x83l\xc4\x83re\xc8\x9bi germani. Niels a sc\xc4\x83pat \xc3\xaen timp ce Magnus a fost ucis. Niels a c\xc4\x83utat refugiu la Sf\xc3\xa2ntul \xc3\x8emp\xc4\x83rat Roman Lothar al III-lea, \xc3\xaens\xc4\x83 nu a reu\xc8\x99it s\xc4\x83 treac\xc4\x83 de ora\xc8\x99ul Schleswig. Niels s-a aventurat \xc3\xaen fostul ora\xc8\x99 al lui Knut Lavard, pe 25 iunie 1134, \xc3\xaen ciuda advertismentelor. El a fost \xc3\xaent\xc3\xa2mpinat de cler, \xc3\xaens\xc4\x83 el \xc8\x99i avangarda sa au fost uci\xc8\x99i \xc3\xaenainte de a putea ajunge la palatul regal, locuitorii ora\xc8\x99ului \xc3\xaentroc\xc3\xa2ndu-se \xc3\xaempotriva sa.\n_START_SECTION_\nEric al II-lea al Danemarcei\n_START_PARAGRAPH_\nEric a fost proclamat rege la adunarea de la Scania, la St. Liber Hill, iar Lund a devenit capitala sa. Kesja s-a \xc3\xaentors \xc3\xaen Danemarca unde a fost proclamat rege la adunarea Urnehoved din Schleswig. Eric l-a urm\xc4\x83rit \xc8\x99i l-a ucis at\xc3\xa2t pe Niels c\xc3\xa2t \xc8\x99i pe fii s\xc4\x83i, dintre care doar Olaf Haraldsen a reu\xc8\x99it s\xc4\x83 scape cu via\xc8\x9b\xc4\x83. _NEWLINE_Apoi a c\xc4\x83utat s\xc4\x83 consolideze \xc8\x99i s\xc4\x83 legitimeze domnia sa, oferind titluri \xc8\x99i privilegii sus\xc8\x9bin\xc4\x83torilor s\xc4\x83i \xc8\x99i proclam\xc3\xa2ndu-l pe nepotul lui Asser, Episcop Eskil de Roskilde. El a ini\xc8\x9biat procesul de a ob\xc8\x9bine canonizarea cumnatului s\xc4\x83u Knut Lavar \xc8\x99i a stabilit o m\xc4\x83n\xc4\x83stire la Ringsted. Eric a vrut s\xc4\x83 stabileasc\xc4\x83 dreptul divin al regilor \xc8\x99i canonizarea lui Knut care \xc3\xaei sprijinea cererea sa la tron. Knut a fost canonizat \xc3\xaen cele din urm\xc4\x83 \xc3\xaen 1170._NEWLINE_Eric a fost cunoscut ca un rege dur cu du\xc8\x99manii s\xc4\x83i. \xc3\x8en vara anului 1136, el a organizat o cruciad\xc4\x83 \xc3\xaempotriva populatiei p\xc4\x83g\xc3\xa2ne de la insula R\xc3\xbcgen din Marea Baltic\xc4\x83 \xc8\x99i capitala sa, Arkona. A ordonat oamenilor s\xc4\x83i s\xc4\x83 sape un canal \xc3\xaentre ora\xc8\x99 \xc8\x99i restul insulei, canalul av\xc3\xa2nd efectul de a usca apa potabil\xc4\x83 care era furnizat\xc4\x83 \xc3\xaen ora\xc8\x99ul Arkona, for\xc8\x9b\xc3\xa2nd ora\xc8\x99ul s\xc4\x83 se predea. \xc3\x8enainte de acest succes \xc3\xaen Arkona, Eric a \xc3\xaenvins b\xc4\x83t\xc4\x83lia naval\xc4\x83 \xc3\xaen 1135 \xc3\xaen apropiere de coasta Danemarcei \xc8\x99i slavii sub conducerea ducelui Ratibor I de Pomerania a devalizat ora\xc8\x99ul Roskilde iar un an mai t\xc3\xa2rziu, dup\xc4\x83 lupt\xc4\x83 de la Konungahela, (\xc3\xaen prezent \xc3\xaen Kung\xc3\xa4lv, Suedia) a devalizat \xc8\x99i acest ora\xc8\x99. L-a \xc3\xaenso\xc8\x9bit pe Magnus \xc3\xaentr-o campanie de succes \xc3\xaen Norvegia, unde a reu\xc8\x99it s\xc4\x83 ard\xc4\x83 ora\xc8\x99ul Oslo. C\xc3\xa2nd a aflat c\xc4\x83 Eskil ridicase nobilii din Zeeland \xc3\xaempotriva sa, Eric a plecat \xc3\xaen nord pentru a \xc3\xaenfrunta rebeliunea care se r\xc4\x83sp\xc3\xa2ndea cu rapiditate \xc3\xaen \xc3\xaentregul Funen \xc8\x99i Iutlanda, amend\xc3\xa2ndu-l puternic pe Eskil.\n_START_SECTION_\nEric al III-lea al Danemarcei\n_START_PARAGRAPH_\nEric a trebuit s\xc4\x83 lupte pentru domnia \xc3\xaempotriva v\xc4\x83rului s\xc4\x83u, Olaf Haraldsen. Olaf a stabilit o baz\xc4\x83 de putere \xc3\xaen Scania \xc3\xaen 1139 \xc8\x99i a \xc3\xaencercat s\xc4\x83 cucereasc\xc4\x83 tronul, p\xc3\xa2n\xc4\x83 c\xc3\xa2nd Eric l-a \xc3\xaenvins \xc8\x99i l-a ucis \xc3\xaen 1141, \xc3\xaen apropiere Helsingborg. \xc3\x8en timpul r\xc4\x83zboaielor civile, slavii de vest au prechezi\xc8\x9bionat coasta danez\xc4\x83 f\xc4\x83r\xc4\x83 s\xc4\x83 \xc3\xaent\xc3\xa2mpine mult\xc4\x83 rezisten\xc8\x9b\xc4\x83. Eric l-a sprijinit pe Magnus cel Orb \xc8\x99i pe Sigurd Slembe \xc3\xaen r\xc4\x83zboaiele civile norvegiene. _NEWLINE_\xc3\x8en 1146, Eric a abdicat de la tron, fiind singurul \xc8\x99i unicul rege danez din istorie care a f\xc4\x83cut asta, motivele fiind necunoscute. S-a retras la Aba\xc8\x9bia St. Knut unde a murit pe 27 august 1146. Abdicarea sa poate fi explicat\xc4\x83 fie din cauza incapacit\xc4\x83\xc8\x9bii sale de a guverna fie suferea de o boal\xc4\x83 care \xc3\xaen cele din urm\xc4\x83 la ucis.\n_START_SECTION_\nSvend al III-lea al Danemarcei\n_START_PARAGRAPH_\nPentru urm\xc4\x83torii ani, Svend a luptat \xc3\xaen r\xc4\x83zboiul civil \xc3\xaempotriva lui Knut pentru domnia Danemarcei, sus\xc8\x9binut de Valdemar. Svend l-a \xc3\xaenvins pe Knut \xc3\xaen Zeelanda \xc8\x99i l-a limitat la regiunea Iutlanda. \xc3\x8en 1147, Svend \xc8\x99i Knut s-au unit pentru a sprijini Cruciada Wendish. \xc3\x8en timp ce Svend s-a angajat \xc3\xaen lupta naval\xc4\x83, el a primit pu\xc8\x9bin sprijin din partea lui Knut, pierdz\xc3\xa2ndu-\xc8\x99i vasul amiral. R\xc4\x83zboiul civil a fost aprins din nou._NEWLINE_Dup\xc4\x83 mai multe lupte, Svend a cucerit Funen \xc8\x99i p\xc4\x83r\xc8\x9bi din Iutlanda \xc8\x99i a stabilit ca Valdemar s\xc4\x83 fie Duce de Schleswig. Svend a reu\xc8\x99it s\xc4\x83-l alunge pe Knut \xc3\xaen 1150  iar Knut a reintrat \xc3\xaen \xc8\x9bar\xc4\x83 al\xc4\x83turi de trupele germane \xc3\xaen 1151. \xc3\x8en 1152, Frederick I a fost \xc3\xaencoronat regele Germaniei \xc8\x99i a intermediat o afacere \xc3\xaen Merseburg mai t\xc3\xa2rziu \xc3\xaen acel an. Acordul s\xc4\x83u l-a f\xc4\x83cut pe Svend rege primar iar Knut s\xc4\x83 fie eligibil s\xc4\x83 primeasc\xc4\x83 o parte substan\xc8\x9bial\xc4\x83 din Danemarca \xc8\x99i Valdemar s\xc4\x83 p\xc4\x83streze ducatul de Schleswig. Cu toate acestea, Svend i-a acordat lui Knut teritorii mici, rup\xc3\xa2nd acordul, iar pozi\xc8\x9bia lui Svend in Danemarca a fost subminat\xc4\x83 \xc3\xaen continuare de c\xc4\x83tre presupusele sale maniere de tiran \xc8\x99i de comportamentul s\xc4\x83u pro-german._NEWLINE_\xc3\x8en 1154, Svend a fost rasturnat de c\xc4\x83tre o alian\xc8\x9b\xc4\x83 f\xc4\x83cut\xc4\x83 \xc3\xaentre Knut \xc8\x99i Valdemar, Valdemar fiind \xc3\xaencoronat co-guvernator de Knut. Eskil \xc8\x99i majoritatea sus\xc8\x9bin\xc4\x83torilor lui Svend l-au p\xc4\x83r\xc4\x83sit \xc8\x99i au plecat \xc3\xaen exil \xc3\xaen Germania. Svend a petrecut trei ani \xc3\xaen c\xc4\x83utarea unui sprijin pentru a recuceri tronul \xc8\x99i s-a \xc3\xaentors \xc3\xaen Danemarca \xc3\xaen 1157, cu sprijitul ducelui german, Henric Leul. Acest lucru i-a determinat pe magna\xc8\x9bii danezi s\xc4\x83 \xc3\xaempart\xc4\x83 \xc3\xaen trei regatul, \xc3\xaen Iutlanda, Zeelanda \xc8\x99i Scania. Svend a primit Iutlanda \xc8\x99i a fost f\xc4\x83cut conduc\xc4\x83torul Scaniei. La banchetul de pace de la Roskilde din 9 august 1157, Svend a planificat asasinarea celor doi co-guvernatori, \xc3\xaens\xc4\x83 a reu\xc8\x99it s\xc4\x83-l ucid\xc4\x83 doar pe Knut.\n_START_SECTION_\nKnut al V-lea al Danemarcei\n_START_PARAGRAPH_\n\xc3\x8en anii urm\xc4\x83tori, Knut a \xc3\xaencercat \xc3\xaen zadar s\xc4\x83-l \xc3\xaenving\xc4\x83 pe Svend al III-lea \xc3\xaen Zeelanda pentru controlul complet asupra Danemarcei. \xc3\x8en 1147, Knut \xc8\x99i Svend s-au unit pentru Cruciada Wendish, care s-a \xc3\xaencheiat cu rearpinderea certurilor dintre ei. Svend \xc8\x99i v\xc4\x83rul s\xc4\x83u, Ducele Valdemar, fiul lui Knut Lavard, l-au \xc3\xaenvins pe Knut \xc3\xaen Iutlanda, \xc3\xaen 1150 iar Knut a fugit la socrul s\xc4\x83u, Sverker I al Suediei. Knut a \xc3\xaencercat de mai multe ori s\xc4\x83 recucereasc\xc4\x83 \xc8\x9bara \xc3\xaens\xc4\x83 f\xc4\x83r\xc4\x83 succes, apel\xc3\xa2nd la Frederick Barbarossa pentru ajutor. Compromisul din 1152, care a fost sus\xc8\x9binut de Valdemar, l-a f\xc4\x83cut pe Knut co-guvernatorul inferior lui Svend. Cu toate acestea, Svend a decis s\xc4\x83 nu se \xc8\x9bin\xc4\x83 de \xc3\xaen\xc8\x9belegerile dintre ei._NEWLINE_Knut a format o alian\xc8\x9b\xc4\x83 cu Valdemar \xc8\x99i Sverker, a c\xc4\x83rui fiic\xc4\x83, Helena a Suediei, a fost c\xc4\x83s\xc4\x83torit\xc4\x83 cu Knut. Svend a fugit din Danemarca \xc3\xaen 1154 \xc8\x99i Knut a \xc3\xaencheiat un acord cu Valdemar, f\xc4\x83c\xc3\xa2ndu-l co-domnitor sub numele de Valdemar I. Knut a fost un rege inferior lui Valdemar \xc8\x99i dup\xc4\x83 re\xc3\xaentoarcerea lui Svned \xc3\xaen Danemarca, un compromis final a fost dat \xc3\xaen 1157, sub presiunea magna\xc8\x9bilor danezi. Svend, Knut \xc8\x99i Valdemar au fost numi\xc8\x9bi co-domnitori, Knut guvern\xc3\xa2nd \xc3\xaen Zeelanda. \xc3\x8en timpul banchetului de pace de la Roskilde din 9 august 1157, Svend a \xc3\xaencercat s\xc4\x83-i omoare pe cei doi rivali ai s\xc4\x83i. Knut a fost ucis de c\xc4\x83tre unul din r\xc4\x83zboinicii lui Svend.\n_START_SECTION_\nValdemar I al Danemarcei\n_START_PARAGRAPH_\n\xc3\x8en 1146, c\xc3\xa2nd Valdemar avea 15 ani, regele Eric al III-lea a abdicat \xc8\x99i a izbucnit r\xc4\x83zboiul civil. Pretenden\xc8\x9bii la tron au fost: Svend al III-lea al Danemarcei, Eric al II-lea al Danemarcei, fiul lui Eric I \xc8\x99i Knut al V-lea al Danemarcei, fiul lui Magnus. Valdemar a de\xc8\x9binut Iutlanda iar r\xc4\x83zboiul cuvil a durat mai bine de zece ani._NEWLINE_\xc3\x8en 1157, cei trei au fost de acord s\xc4\x83 \xc3\xaempart\xc4\x83 \xc8\x9bara \xc3\xaen trei. Svend a g\xc4\x83zduit un banchet mare pentru Knut, Absalon, \xc8\x99i Valdemar \xc3\xaen care a planificat s\xc4\x83 scape de to\xc8\x9bi rivalii s\xc4\x83i. Knut a fost ucis, dar Absalon \xc8\x99i Valdemar sc\xc4\x83pat., Valdemar revenind \xc3\xaen Iutlanda. Svend a lansat o invazie unde a fost \xc3\xaenvins de Valdemar \xc3\xaen B\xc4\x83t\xc4\x83lia de la Grathe Heath. El a fost ucis \xc3\xaen timp ce \xc3\xaencerca s\xc4\x83 fug\xc4\x83 de c\xc4\x83tre un grup de \xc8\x9b\xc4\x83rani. Valdemar, care supravie\xc8\x9buise pretenden\xc8\x9bilor s\xc4\x83i rivali, a devenit singurul rege al Danemarcei. _NEWLINE_\xc3\x8en 1158, Absalon a fost ales episcop de Roskilde, \xc8\x99i Valdemar l-a f\xc4\x83cut pe prietenul s\xc4\x83u \xc8\x99ef \xc8\x99i consilier. El a reorganizat \xc8\x99i reconstruit Danemarca dup\xc4\x83 ce s-a sf\xc3\xa2r\xc8\x99it r\xc4\x83zboiul. La instigarea lui Absalon, el a declarat r\xc4\x83zboi asupra slavilor de vest care f\xc4\x83ceau raiduri pe coastele daneze. \xc3\x8en 1168, ora\xc8\x99ul Arkona a fost capturat iar slavii vestici au fost cre\xc8\x99tiniza\xc8\x9bi \xc8\x99i pu\xc8\x99i sub suzeranitatea danez\xc4\x83. Influen\xc8\x9ba danez\xc4\x83 a ajuns p\xc3\xa2n\xc4\x83 \xc3\xaen Pomerania.\n_START_SECTION_\nKnut al VI-lea al Danemarcei\n_START_PARAGRAPH_\nKnut a comandat dou\xc4\x83 invazii \xc3\xaen Pomerania iar \xc3\xaen 1185, l-a for\xc8\x9bat pe Bugislav s\xc4\x83-l recunoasc\xc4\x83 pe Knut ca st\xc4\x83p\xc3\xa2nul s\xc4\x83u. Din acel moment p\xc3\xa2n\xc4\x83 \xc3\xaen 1972, regii \xc8\x99i reginele din Danemarca au folosit titlul de rege al slavilor de vest, ca parte dintr-o list\xc4\x83 lung\xc4\x83 de ducate, jude\xc8\x9be \xc8\x99i regiuni conduse de monarhii danezi de-a lungul secolelor. Surse contemporane \xc3\xael decriu pe Knut ca fiind un om serios \xc8\x99i un religios puternic. Knut a condus personal o cruciad\xc4\x83 \xc3\xaempotriva estonienilor p\xc4\x83g\xc3\xa2ni \xc3\xaen 1197._NEWLINE_Fratele s\xc4\x83u mai mic, Valdemar, Duce de Iutlanda de Sud, avea doar 12 ani atunci c\xc3\xa2nd tat\xc4\x83l s\xc4\x83u a murit \xc8\x99i Episcopul Valdemar de Schleswig a fost numit regent p\xc3\xa2n\xc4\x83 ce Valdemar avea s\xc4\x83 de\xc8\x9bin\xc4\x83 v\xc3\xa2rsta majoratului. Episcopul Valdemar a fost ambi\xc8\x9bios \xc8\x99i a adunat suportul nobililor germani pentru a-l sprijini \xc3\xaempotriva regelui. Deghiz\xc3\xa2ndu-\xc8\x99i propriile interese dup\xc4\x83 t\xc3\xa2n\xc4\x83rul Valdemar, Episcopul Valdemar a complotat cu Contele Adolph al III-lea de Holstein pentru a-l r\xc4\x83sturna pe Knut \xc8\x99i pentru a deveni el \xc3\xaensu\xc8\x99i rege. C\xc3\xa2nd Valdemar a fost ales ca Arhiepiscop de Lund, el a vorbit deschis despre planurile sale. T\xc3\xa2n\xc4\x83rul duce Valdemar a cerut s\xc4\x83 se \xc3\xaent\xc3\xa2lneasc\xc4\x83 cu Episcopul Valdemar la \xc3\x85benr\xc3\xa5 \xc3\xaen 1192. C\xc3\xa2nd puternicul episcop a ajuns, t\xc3\xa2n\xc4\x83rul Valdemar a ordonat oamenilor s\xc4\x83i s\xc4\x83-l aresteze \xc8\x99i l-a trimis \xc3\xaen lan\xc8\x9buri la Turnul S\xc3\xb8borg \xc3\xaen Zeelanda de Nord pentru urm\xc4\x83torii 13 ani. Contele Adolph a \xc3\xaencercat s\xc4\x83 ridice opozi\xc8\x9bia \xc3\xaempotriva lui Valdemar \xc3\xaen sudul Danemarcei, astfel \xc3\xaenc\xc3\xa2t t\xc3\xa2n\xc4\x83rul Duce a atacat noua cetate a lui Adolph la Rendsburg. Valdemar a \xc3\xaenvins armata lui Adolph \xc3\xaen B\xc4\x83t\xc4\x83lia de la Stellau \xc3\xaen 1201 \xc8\x99i l-a capturat pe Conte, acesta petrec\xc3\xa2ndu-\xc8\x99i urm\xc4\x83torii trei ani \xc3\xaen Turnul S\xc3\xb8borg Turnul cu Arhiepiscopul. \xc3\x8en scopul de a-\xc8\x99i cump\xc4\x83ra libertatea, Contele a fost nevoit s\xc4\x83 cedeze toate p\xc4\x83m\xc3\xa2nturile sale din nord de la Elbe Ducelui Valdemar \xc3\xaen 1203.\n_START_SECTION_\nValdemar al II-lea al Danemarcei\n_START_PARAGRAPH_\nDucele Valdemar a fost proclamat rege la Adunarea din Iutlanda. \xc3\x8en 1203, Valdemar a invadat \xc8\x99i cucerit Lybeck \xc8\x99i Holstein, ad\xc4\x83ug\xc3\xa2ndu-le la teritoriile controlate de Danemarca. \xc3\x8en 1204 el a \xc3\xaencercat s\xc4\x83 influen\xc8\x9beze rezultatul succesiunii norvegiane prin conducerea unei flote daneze la Viken, \xc3\xaen spijinul lui Erling Steinvegg, pretendentul la tronul Norvegiei. Acest lucru a dus la al doilea r\xc4\x83zboi Bagler care a durat p\xc3\xa2n\xc4\x83 \xc3\xaen 1208. Problema succesiunii norvegiene a fost stabilit\xc4\x83 temporar iar regele norvegian datora credin\xc8\x9b\xc4\x83 regelui Danemarcei._NEWLINE_\xc3\x8en 1214, Valdemar a invadat cu trupele sale daneze, teritoriul Elbei de sud \xc8\x99i a cucerit Stade. \xc3\x8en august, Prin\xc8\x9bul-Arhiepiscop Valdemar recucerit ora\xc8\x99ul doar pentru a-l pierde \xc3\xaenc\xc4\x83 odat\xc4\x83, la pu\xc8\x9bin timp dup\xc4\x83 aceea. \xc3\x8en 1209 Otto al IV-lea l-a convins pe Valdemar al II-lea s\xc4\x83 se retrag\xc4\x83 la nord de Elba, cer\xc3\xa2ndu-i lui Burkhard s\xc4\x83 demisioneze \xc8\x99i expulz\xc3\xa2ndu-l pe Prin\xc8\x9bul-Arhiepiscop Valdemar.\n_START_SECTION_\nEric al IV-lea al Danemarcei\n_START_PARAGRAPH_\nDomnia sa a fost marcat\xc4\x83 de conflictele armate \xc8\x99i r\xc4\x83zboaiele civile \xc3\xaempotriva fra\xc8\x9bilor s\xc4\x83i. El s-a luptat \xc3\xaen special cu fratele s\xc4\x83u, Abel, Ducele de Schleswig, care pare s\xc4\x83 fi dorit o pozi\xc8\x9bie independent\xc4\x83 \xc8\x99i care a fost sus\xc8\x9binut\xc4\x83 de con\xc8\x9bii de Holsten. Eric s-a luptat \xc8\x99i cu taranii din Scania, care s-au r\xc4\x83zvr\xc4\x83tit din cauza taxelor sale dure._NEWLINE_Eric era rege de aproximativ un an, atunci c\xc3\xa2nd a venit prima dat\xc4\x83 \xc3\xaen conflict cu fratele s\xc4\x83u, Abel, \xc3\xaen 1242. Conflictul a durat timp de doi ani, apoi fra\xc8\x9bii au convenit asupra unui armisti\xc8\x9biu \xc3\xaen 1244 \xc8\x99i unde au f\xc4\x83cut planuri pentru o cruciad\xc4\x83 comun\xc4\x83 \xc3\xaen Estonia._NEWLINE_\xc3\x8en acela\xc8\x99i timp, Eric s-a confruntat cu probleme de ordine religioase, care  insistau c\xc4\x83 acestea sunt imune la impozitele pe care Eric le pusese. Eric voia ca terenurile bisericilor s\xc4\x83 fie impozitate ca orice alt teren din \xc8\x9bar\xc4\x83. Papa a trimis un nun\xc8\x9biu pentru a negocia cu regele \xc8\x99i episcopii de la Odense, \xc3\xaen 1254. Excomunicarea amenin\xc8\x9ba pe oricine, de la mare la mic, oricare ar fi \xc3\xaenc\xc4\x83lcat drepturile vechi \xc8\x99i privilegiile bisericii. _NEWLINE_\xc3\x8entre timp, conflictul dintre regele Eric \xc8\x99i fra\xc8\x9bii lui a izbucnit din nou \xc3\xaen 1246. Conflictul a \xc3\xaenceput atunci c\xc3\xa2nd Eric l-a invitat pe Holsten, \xc3\xaentr-o \xc3\xaencercare de a restabili controlul tat\xc4\x83lui s\xc4\x83u \xc3\xaen \xc8\x9bar\xc4\x83. Ducele Abel s-a c\xc4\x83s\xc4\x83torit cu fiica lui Adolf al IV-lea, Contele de Holsten, for\xc8\x9b\xc3\xa2ndu-l pe regele Eric s\xc4\x83 renun\xc8\x9be la cucerirea sa. \xc3\x8en anul urm\xc4\x83tor, Abel \xc8\x99i Holsten au luat cu asalt Iutlanda \xc8\x99i Funen, arz\xc3\xa2nd \xc8\x99i jefuind zona p\xc3\xa2n\xc4\x83 \xc3\xaen nord la Randers \xc8\x99i Idense. Abel a fost sus\xc8\x9binut de ora\xc8\x99ul L\xc3\xbcbeck, precum \xc8\x99i de fra\xc8\x9bii lui Christopher,  Lord de Lolland \xc8\x99i Falster \xc8\x99i Knut, Duce de Blekinge._NEWLINE_Eric a ripostat imediat recucerind ora\xc8\x99ul Ribe \xc8\x99i ocup\xc3\xa2nd ora\xc8\x99ul patrimonial al lui Abel, Svendborg. \xc3\x8en 1247, el a capturat castelul Arreskov din Funen \xc8\x99i i-a luat prizonieri pe Christopher si Knut. A fost aranjat un armisti\xc8\x9biu de c\xc4\x83tre sora lui Eric, Sophie de Brandenburg, l\xc4\x83s\xc3\xa2ndu-l pe Eric \xc3\xaen control total \xc3\xaen toat\xc4\x83 Danemarca.\n_START_SECTION_\nAbel al Danemarcei\n_START_PARAGRAPH_\nEric al IV-lea a fost ucis de c\xc4\x83tre \xc8\x99ambelanul lui Abel, Lave Gudmundsen, decapit\xc3\xa2ndu-l \xc8\x99i arunc\xc3\xa2ndu-l \xc3\xaen mare._NEWLINE_De\xc8\x99i Abel \xc8\x99i al\xc8\x9bi 24 de nobili au depus un jur\xc4\x83m\xc3\xa2nt oficial cum c\xc4\x83 Ducele nu a avut nici un rol \xc3\xaen asasinarea regelui, s-a crezut c\xc4\x83 regele Eric a fost ucis de c\xc4\x83tre fra\xc8\x9bii s\xc4\x83i. Dup\xc4\x83 \xc3\xaendep\xc4\x83rtarea acuza\xc8\x9biilor, Abel a fost proclamat rege al Danemarcei la Adunarea de la Vibord, pe 1 noiembrie 1250.\n_START_SECTION_\nChristopher I al Danemarcei\n_START_PARAGRAPH_\nRegele \xc8\x99i-a petrecut cea mai mare parte a domniei sale lupt\xc3\xa2ndu-se cu adversarii s\xc4\x83i. Prin permiterea fiului lui Abel, Vladimir Abelson s\xc4\x83 fie Duce de Schleswig, el a \xc3\xaempiedicat un r\xc4\x83zboi civil total, \xc3\xaens\xc4\x83 a devenit \xc8\x9binta intrigilor \xc8\x99i tr\xc4\x83d\xc4\x83rilor. Iutlanda de sud, inclusiv Schleswig \xc8\x99i Holstein, erau independente de guvernarea regelui la acea vreme. Christopher s-a ales cu un du\xc8\x99man feroce, Jacob Erlandsen, Arhiepiscop de Lund, care se afla \xc3\xaen str\xc3\xa2ns\xc4\x83 leg\xc4\x83tur\xc4\x83 cu familia lui Abel. Erlandsen \xc8\x99i-a afirmat drepturile sale de multe ori, intr\xc3\xa2nd \xc3\xaen conflict cu regele. Regele Christopher a insistat ca biserica s\xc4\x83 pl\xc4\x83teasc\xc4\x83 impozite la fel ca orice alt proprietar de terenuri, \xc3\xaens\xc4\x83 episcopul Iacov a refuzat \xc8\x99i a mers mai departe \xc3\xaenc\xc3\xa2t le-a interzis \xc8\x9b\xc4\x83ranilor care tr\xc4\x83iau \xc8\x99i lucrau pe propriet\xc4\x83\xc8\x9bile biserice\xc8\x99ti s\xc4\x83 ofere serviciu militar regelui Christopher. Erlandsen a fost cel mai bogat om din regat \xc8\x99i a insistat ca guvernul secular s\xc4\x83 nu aib\xc4\x83 nici un control peste biseric\xc4\x83, proprietatea sa, sau asupra persoanlului ecleziastic. El l-a excomunicat pe rege pentru a ar\xc4\x83ta c\xc4\x83 el nu dorea s\xc4\x83 se predea \xc3\xaen fa\xc8\x9ba voin\xc8\x9bei regelui._NEWLINE_Christopher a \xc3\xaencercat s\xc4\x83-l canonizeze pe fratele s\xc4\x83u Eric al IV-lea, \xc3\xaens\xc4\x83 f\xc4\x83r\xc4\x83 sprijinul Arhiepiscopului Jacobs, nu a ajuns la nici un rezultat. C\xc3\xa2nd Ducele Valdemar a murit, regele Christopher a \xc3\xaencercat s\xc4\x83-l impiedice pe fratele lui Valdemar, Eric Abelson, s\xc4\x83 preia titlul de duce. V\xc4\x83duva lui Valdemar a \xc3\xaencurajat c\xc3\xa2\xc8\x9biva con\xc8\x9bi din nordul Germaniei s\xc4\x83 se r\xc4\x83zvr\xc4\x83teasc\xc4\x83. Christopher fiind \xc3\xaen confuzie, a fugit \xc3\xaen Iutlanda de sud la Episcopul de Ribe.\n_START_SECTION_\nEric al V-lea al Danemarcei\n_START_PARAGRAPH_\nC\xc3\xa2nd tat\xc4\x83l lui, Christopher a fost ucis, Prin\xc8\x9bul Eric era prea t\xc3\xa2n\xc4\x83r pentru a guverna singur. Instan\xc8\x9ba danez\xc4\x83 a numit-o pe mama sa, regina v\xc4\x83duv\xc4\x83 Margareta Sambiria, ca regent. Ea a fost fiica contelui Sambor al II-lea de Pomerania \xc8\x99i era o femeie inteligent\xc4\x83 \xc8\x99i viclean\xc4\x83. Imediat ce a fost numit\xc4\x83 regent\xc4\x83, ea a fost nevoit\xc4\x83 s\xc4\x83 lupte pentru a p\xc4\x83stra tronul fiului ei, cu doi du\xc8\x99mani puternici, Arhiepiscopul Jacob Erlandsen, care \xc3\xael excomunicase pe episcopul care la uns pe t\xc3\xa2n\xc4\x83rul Eric ca rege, \xc8\x99i Ducele Valdemar de Iutlanda de sud. _NEWLINE_Profit\xc3\xa2nd de situa\xc8\x9bii, \xc8\x99eful Jarimar al II-lea R\xc3\xbcgen a adunat o armat\xc4\x83 \xc8\x99i a invadat Zeelanda. Regina Margareta a ridicat o armat\xc4\x83 \xc3\xaens\xc4\x83 a fost \xc3\xaenvins\xc4\x83 \xc3\xaen 1259 \xc3\xaen apropiere de Ringsted. Jarimar a mers pentru a ataca \xc8\x99i jefui Copenhaga, expedi\xc3\xa2ndu-\xc8\x99i armata \xc3\xaen Sk\xc3\xa5ne pentru a-i continua campania. Din nefericire pentru el, acesta a \xc3\xaent\xc3\xa2lnit m\xc3\xa2nia so\xc8\x9biei unui fermier care l-a ucis pe loc. _NEWLINE_Crez\xc3\xa2nd c\xc4\x83 incursiunea a ar\xc4\x83tat sl\xc4\x83biciunea reginei, Ducele Valdemar s-a r\xc4\x83zvr\xc4\x83tit. Regina a fost nevoit\xc4\x83 s\xc4\x83 ridice o alt\xc4\x83 armat\xc4\x83 \xc8\x99i a m\xc4\x83r\xc8\x99\xc4\x83luit \xc3\xaen Iutlanda. Ea l-a \xc3\xaenvins pe duce \xc8\x99i, \xc3\xaen timp ce el a negociat un armisti\xc8\x9biu cu ea, acesta a adunat alia\xc8\x9bii din nordul Germaniei pentru a-l ajuta s\xc4\x83 atace. For\xc8\x9bele combinate au \xc3\xaenvins-o pe regin\xc4\x83 \xc3\xaen b\xc4\x83t\xc4\x83lia de la Lo Heath. Ea \xc8\x99i fiul ei Eric, au fost captura\xc8\x9bi \xc8\x99i forta\xc8\x9bi s\xc4\x83 cedeze toate propriet\xc4\x83\xc8\x9bile regale din sudul Iutlandei, pentru a le asigura libertatea.  _NEWLINE_Margareta la- eliberat pe Arhiepiscopul Erlandsen din \xc3\xaenchisoare g\xc3\xa2ndindu-se c\xc4\x83 va fi recunosc\xc4\x83tor, \xc3\xaens\xc4\x83 el a emis o interdic\xc8\x9bie \xc3\xaen \xc3\xaentreaga \xc8\x9bar\xc4\x83, \xc3\xaencerc\xc3\xa2nd s\xc4\x83 o for\xc8\x9beze pe regin\xc4\x83 \xc8\x99i pe Eric s\xc4\x83 renun\xc8\x9be la tron. \xc3\x8en 1263, \xc3\xaen calitate de regent al Danemarcei, regina i-a scris Papei Urban al IV-lea rug\xc3\xa2ndu-l s\xc4\x83 intervin\xc4\x83 \xc3\xaen leg\xc4\x83tur\xc4\x83 cu Arhiepiscopul Erlandsen. Dup\xc4\x83 mai mul\xc8\x9bi ani, Papa a fost de acord cu mai multe elemente pe care regina le dorea. Urban a emis o dispens\xc4\x83 de a modifica termenii succesiunii daneze care permitea femeilor s\xc4\x83 mo\xc8\x99teneasc\xc4\x83 tronul danez. Acest lucru f\xc4\x83cea posibil ca una dintre surorile lui Eric s\xc4\x83 devin\xc4\x83 regin\xc4\x83 domnitoare a Danemarcei \xc3\xaen cazul decesului lui Eric \xc8\x99i dac\xc4\x83 acesta nu ar fi avut copii. Fiul lui Eric, Eric Menved, a reu\xc8\x99it \xc3\xaen cele din urm\xc4\x83 s\xc4\x83 fie succesorul tronului danez._NEWLINE_Ca un conduc\xc4\x83tor adult, Eric a \xc3\xaencercat s\xc4\x83 pun\xc4\x83 \xc3\xaen aplicare puterea asupra Bisericii \xc8\x99i a nobilimii. \xc3\x8en 1270, Eric a atacat regiunea Sm\xc3\xa5land. Conflictul s\xc4\x83u cu biserica a adus la un rezultat satisf\xc4\x83c\xc4\x83tor, cu ajutorul Papei.\n_START_SECTION_\nEric al VI-lea al Danemarcei\n_START_PARAGRAPH_\nDomnia lui Eric a avut loc \xc3\xaen perioada central\xc4\x83 a Epocii de descompunere a Danemarcei, 1241 - 1340. Domnia sa timpurie, \xc3\xaen timp ce mama sa era regent\xc4\x83 \xc3\xaempreun\xc4\x83 cu rudele ei germane, a fost afectat\xc4\x83 de tulbur\xc4\x83ri \xc8\x99i r\xc4\x83zboaie care au dus la asasinarea tat\xc4\x83lui s\xc4\x83u._NEWLINE_Conflictele ecleziastice au ap\xc4\x83rut din cauza ambi\xc8\x9biosului Arhiepiscop de Lund, Jens Grand, care i-a sprijinit pe haiduci, rudele sale, \xc3\xaen ciuda jur\xc4\x83m\xc3\xa2ntului s\xc4\x83u de a-l sprijini pe rege. Episcopul Jen a dat o bucat\xc4\x83 de p\xc4\x83m\xc3\xa2nt a bisericii de la Hundehals exila\xc8\x9bilor, pentru a construi o cetate. Regele nu a putut tolera acest lucru \xc8\x99i a ordonat arestarea episcopului, duc\xc3\xa2ndu-l pe acesta \xc3\xaen lan\xc8\x9buri la Ducele Christopher unde a fost \xc3\xaenchis \xc3\xaen turn, pe \xc3\xaentuneric. Dup\xc4\x83 c\xc3\xa2teva luni \xc3\xaen condi\xc8\x9bii \xc3\xaengrozitoare, regele a trimis un mesager la Episcopul Jens pentru a vedea dac\xc4\x83 jura din nou credin\xc8\x9b\xc4\x83 \xc8\x99i s\xc4\x83 promit\xc4\x83 c\xc4\x83 nu o s\xc4\x83 caute r\xc4\x83zbunare pentru captivitatea lui, \xc3\xaens\xc4\x83 episcopul a refuzat. Dup\xc4\x83 al\xc8\x9bi doi ani petrecu\xc8\x9bi \xc3\xaen captivitate, episcopul Jens a reu\xc8\x99it s\xc4\x83 scape cu ajutorul unui servitor. Episcopul a fugit direct la Roma pentru a prezenta cauza sa Papei. Papa l-a excomunicat imediat pe rege \xc8\x99i a pus toat\xc4\x83 \xc8\x9bara \xc3\xaen interdic\xc8\x9bie p\xc3\xa2n\xc4\x83 c\xc3\xa2nd Regatul avea s\xc4\x83-i pl\xc4\x83teasc\xc4\x83 Episcopului anii petrecu\xc8\x9bi \xc3\xaen captivitate. Promi\xc8\x9b\xc3\xa2nd c\xc4\x83 va face tot ce a zis Papa, regele Eric s-a umilit \xc3\xaen public.\n_START_SECTION_\nChristopher al II-lea al Danemarcei\n_START_PARAGRAPH_\nChristopher a \xc3\xaencercat s\xc4\x83-\xc8\x99i consolideze pozi\xc8\x9bia prin revigorarea politicii de r\xc4\x83zboi a lui Eric \xc3\xaempotriva ducatelor, jude\xc8\x9belor \xc8\x99i ora\xc8\x99elor din nordul Germaniei. Acest lucru a dus la noi credite ipotecare \xc8\x99i impozite \xc8\x99i foarte cur\xc3\xa2nd a intrat \xc3\xaen conflict at\xc3\xa2t cu biserica c\xc3\xa2t \xc8\x99i cu magna\xc8\x9bii. \xc3\x8en timpul unei rebeliuni \xc3\xaen 1326, el a fost r\xc4\x83sturnat de a alian\xc8\x9b\xc4\x83 \xc3\xaentre magna\xc8\x9bii danezi,  Contele Gerhard al III-lea \xc8\x99i Contele Johann I de Holstein-Kiel. Christopher a fost for\xc8\x9bat s\xc4\x83 abdice \xc8\x99i a fost exilat, \xc3\xaen timp ce ducele Valdemar de Southern \xc3\xaen v\xc3\xa2rst\xc4\x83 de 12 ani, a fost f\xc4\x83cut rege al Danemarcei, sub regen\xc8\x9ba Contelui Gerhard. _NEWLINE_Christopher a fost restaurat ca rege danez \xc3\xaen 1329 - 1330, ca \xc8\x99i co-guvernator al Contelui Johan, \xc3\xaens\xc4\x83 de data aceasta fusese redus la rolul de marionet\xc4\x83 \xc3\xaenc\xc4\x83 de la \xc3\xaenceput. Cele mai multe propriet\xc4\x83\xc8\x9bi ale sale au fost ipotecate iar el nu a avut nici o \xc8\x99ans\xc4\x83 s\xc4\x83 de\xc8\x9bin\xc4\x83 puterea regal\xc4\x83 adev\xc4\x83rat\xc4\x83. \xc3\x8en 1331, Christopher a \xc3\xaencercat s\xc4\x83 foloseasc\xc4\x83 conflictul dintre Contele Gerhard \xc8\x99i Johan pentru a adera \xc3\xaens\xc4\x83 totul s-a \xc3\xaencheiat cu o \xc3\xaenfr\xc3\xa2ngere militar\xc4\x83 la Dannevirke. \xc3\x8en conformitate cu termenii acordului dintre con\xc8\x9bi, lui Christopher i s-a permis s\xc4\x83 p\xc4\x83streze titlul de rege, dar \xc3\xaen realitate nu de\xc8\x9binea nici o putere. I s-a dat o cas\xc4\x83 simpl\xc4\x83 la Saksk\xc3\xb8bing pe Lolland, \xc3\xaens\xc4\x83 aceasta a fost ars\xc4\x83 de mercenarii germani. Christopher a fost \xc3\xaentemni\xc8\x9bat la Castelul Alholm din Lolland, unde a murit un om ruinat \xc3\xaen anul urm\xc4\x83tor.\n_START_SECTION_\nValdemar al III-lea al Danemarcei\n_START_PARAGRAPH_\nAscensiunea la tron a fost la fel de strict\xc4\x83 ca cea a lui Christopher. Au existat unele prevederi, cum ar fi castelele regale din Scania care trebuiau demolate, iar to\xc8\x9bi nobilii au primit dreptul de a-\xc8\x99i fortifica gospod\xc4\x83riile lor. Cel mai important acord a fost a\xc8\x99a-numitul Constitutio Valdemariana, care promitea ca \xc3\xaen viitor, acea\xc8\x99i persoan\xc4\x83 nu ar fi putut fi conduc\xc4\x83tor \xc3\xaen Slesvig \xc8\x99i Danemarca \xc3\xaen acela\xc8\x99i timp._NEWLINE_Valdemar a renun\xc8\x9bat la patrimoniul s\xc4\x83u, Schleswig, oferindu-l unchiului \xc8\x99i garnianului s\xc4\x83u, astfel primul Holstein avea s\xc4\x83 devin\xc4\x83 Duce. Danemarca era acum de\xc8\x9binut\xc4\x83 \xc3\xaen totalitate de c\xc4\x83tre anumi\xc8\x9bi nobili, iar acest lucru nu a fost primit bine de c\xc4\x83tre \xc8\x9b\xc4\x83rani. O parte din nobilii au fost str\xc4\x83ini , \xc8\x99i mul\xc8\x9bi au instituit noi taxe. \xc3\x8en 1328 , \xc8\x9b\xc4\x83ranii din Zeelanda s-au r\xc4\x83zvr\xc4\x83tit \xc3\xaens\xc4\x83 revolta a fost \xc3\xaen\xc4\x83bu\xc8\x99it\xc4\x83.\n_START_SECTION_\nValdemar al IV-lea al Danemarcei\n_START_PARAGRAPH_\nEl a fost obligat s\xc4\x83 semneze a\xc8\x99a cum f\xc4\x83cuse \xc8\x99i tat\xc4\x83l s\xc4\x83u, probabil pentru c\xc4\x83 Danemarca fusese f\xc4\x83r\xc4\x83 rege pentru o perioad\xc4\x83 \xc8\x99i numeni nu se a\xc8\x99tepta ca regele de 24 de ani s\xc4\x83 fie o problem\xc4\x83 mai mare pentru nobili dec\xc3\xa2t fusese tat\xc4\x83l s\xc4\x83u. \xc3\x8ens\xc4\x83 Valdemar a fost un om inteligent \xc8\x99i hot\xc4\x83r\xc3\xa2t \xc8\x99i \xc8\x99i-a dat seama c\xc4\x83 singura modalitatea de a conduce Danemarca era de a ob\xc8\x9bine controlul asupra teritoriului s\xc4\x83u.  _NEWLINE_Ebbesen a \xc3\xaencercat s\xc4\x83 elibereze Iutlanda central\xc4\x83 de la Holstein, asedi\xc3\xa2nd Castelul S\xc3\xb8nderborg la 2 noiembrie 1340, dar Ebbesen \xc8\x99i fra\xc8\x9bii s\xc4\x83i au fost uci\xc8\x99i.\n_START_SECTION_\nIpoteca Denamarcei\n_START_PARAGRAPH_\nSub Christopher al II-lea, Danemarca era \xc3\xaen faliment \xc8\x99i a fost ipotecat\xc4\x83 pe buc\xc4\x83\xc8\x9bi. Valdemar a c\xc4\x83utat s\xc4\x83 ramburseze datoria \xc8\x99i s\xc4\x83 revendice terenurile \xc8\x9b\xc4\x83rii sale. Prima ocazie a venit \xc3\xaempreun\xc4\x83 cu banii so\xc8\x9biei sale, Helvig, cu care se c\xc4\x83s\xc4\x83torise. Ipoteca din restul Iutlandei de nord a fost pl\xc4\x83tit\xc4\x83 de c\xc4\x83tre impozitele colectate de la \xc8\x9b\xc4\x83ranii din Konge\xc3\xa5. El a fost capabil s\xc4\x83 ob\xc8\x9bin\xc4\x83 nordul Friesland \xc3\xaenapoi \xc3\xaen 1344, pe care l-a impozitat imediat pentru a achita datoria din sudul Iutlandei, \xc3\xaen valoare de 7.000 de m\xc4\x83rci de argint. _NEWLINE_Valdemar \xc8\x99i-a \xc3\xaendreptat apoi aten\xc8\x9bia \xc3\xaen Zeelanda. Episcopul de Roskilde, care a de\xc8\x9binut castelul de la Copenhaga \xc8\x99i ora\xc8\x99ul, i-a oferit lui Valdemar o baz\xc4\x83 sigur\xc4\x83 din care s\xc4\x83 adune impozitele din comer\xc8\x9bul din Sound. El a fost primul rege danez care a condus Copenhaga, o posesie a episcopului de Roskilde. Valdemar a fost capabil s\xc4\x83 captureze sau s\xc4\x83 cumpere alte castele \xc8\x99i cet\xc4\x83\xc8\x9bi p\xc3\xa2n\xc4\x83 c\xc3\xa2nd avea s\xc4\x83-i for\xc8\x9beze pe Holsteini s\xc4\x83 plece. C\xc3\xa2nd a r\xc4\x83mas f\xc4\x83r\xc4\x83 bani, el a luat Castelele Kalundborg \xc8\x99i S\xc3\xb8borg prin for\xc8\x9b\xc4\x83.'